Kedves Gazdijelölt!

Az alábbi kérdőív kitöltése közös érdekünk, hiszen azt szeretnénk, hogy védenceink a lehető legjobb helyre kerüljenek, ön pedig az elképzeléseihez, életmódjához leginkább illeszkedő társat találja meg nálunk.

Szeretnénk felhívni figyelmét, hogy **állatot konkrét személynek adunk örökbe, ezért családon** **belül sem adható át sem ajándékozás, sem öröklés útján**. Amennyiben valamely oknál fogva ön nem tudja tovább vállalni, minden esetben egyesületünknek kell ezt jelezni. ( Természetesen mi örülünk a legjobban, ha a kutyának az általa ismert családon belül lesz gazdája, de ez csak az egyesület hozzájárulásával történhet.)

* Kérjük írja le pár szóval, hogyan képzeli el az új kutyáját? Jellemezze életkor, méret, nem, szőrtípus, habitus, esetleg fajtajelleg vagy egyéb jellemzők alapján. Kérjük írja le, miért ezek a jellemzők fontosak önnek!
* Egyesületünknek alapelve, hogy csak ivartalanított kutyát ad örökbe, illetve kölyökkutyát kizárólag ivartalanítási kötelezettséggel. Mit gondol ön az ivartalanításról?
* Milyen típusú ingatlanban lakik ön pontosan? Amennyiben albérletben, a tulajdonos hozzájárul-e írásban a kutyatartáshoz?
* Hány fős az önök családja, milyen életkorúak a családtagok?
* Biztos abban, hogy ön vagy valamelyik családtagja nem szenved kutyaszőr allergiában?
* Minden családtagja egyetért a kutya érkezésével?
* Eddig hány kutyája volt és azok milyen fajtájúak voltak, hogyan kerültek önhöz?
* Most hány kutyája van, milyen neműek, ivarosak-e, hogyan kerültek önhöz? Pár szóval jellemezze őket!
* Volt már örökbefogadott állata? Ha igen, honnan és meddig volt önnel?
* Van-e egyéb háziállata, azok milyen állatok (szárnyas,macska stb)?
* Hogy nézne ki egy átlagos napjuk a kutya szempontjából?
* Mennyi időt kellene a kutyának egyedül lennie? Tehát amikor nem lehet közvetlenül önökkel, például a házban?
* Milyen közös aktivitást tervez a kutyával?
* Milyen szabályok vonatkoznának a kutyára önnél közös életük során? Mi az amit nem szabadna neki és hogyan tanítaná meg rá?
* Lehetséges lenne, hogy a kutya kapcsolatot teremtsen más kutyákkal? Ha igen, milyen módon, mely alkalmak során?
* Hol lakna a kutya az ingatlanon belül?
* Hol aludna a kutya éjszaka?
* Amikor senki nincs otthon a családból (pl. dolgoznak), hol lenne a kutya?
* Amennyiben ön több napot van távol az otthonától ki gondoskodna a kutyáról?
* Mivel etetné a kutyáját?
* Mi gondol, éves szinten kb. mennyi pénzt kell a kutyára fordítania, milyen költségek merülnek fel, milyen tételek adódnak össze?
* Ha volt már kutyája, milyen okból nincs már önnel? ( Amennyiben meghalt, mi volt ennek az oka?
* Előfordult már önnel, hogy elveszett a kutyája? Kérjük írja le, mi történt pontosan!
* Ha elveszne a kutyája, mit tenne annak érdekében, hogy megtalálja?
* Ha kiderülne a kutyáról, hogy szökésre hajlamos, hogyan oldaná meg ezt a problémát?
* Mi lenne az az ok, ami arra kényszerítené önt, hogy lemondjon a kutyájáról, visszaadja szervezetünknek, más gazdát találjon neki, vagy elaltattassa?
* Ha nem tudná, akarná tovább tartani a kutyát, milyen megoldáshoz folyamodna? Válasszon a felsoroltak közül!
* próbálnám családon belül vagy ismerősi körben elhelyezni, nem szeretném, hogy visszakerüljön a menhelyre
* hirdetés útján keresnék neki gazdit, biztos lenne egy állatbarát aki befogadja
* megkérném az állatorvost, hogy altassa el
* azonnal a Kutyatárnak szólnék, hiszen én nem vagyok jogosult tovább adni, ők viszont a szerződésben vállalták, hogy bármikor visszaveszik és ők adják örökbe újra akkor is, ha az én családomon belül vállalná valaki
* Hogyan oldaná meg a kutya szállítását amikor szükséges?
* van autónk, az ülésen vagy a csomagtartóban utazna
* van autónk, szállítóboxban utazna
* nincs saját autónk, ismerős segítségét vagy taxit vennék igénybe
* van autónk, de azt a család használja, nem szívesen engedném bele a kutyát, úgysem nagyon vinnénk sehová
* Mik lehetnek a kutya betegségének jelei, milyen tünet észlelésekor fordulna állatorvoshoz?
* Sajnos előfordulhat, hogy a kutya baleset vagy betegség következtében műtétre, olyan terápiára, kezelésre szorul , mely akár 100-200 ezer forintba vagy többe is kerül, illetve rendszeres, hosszabb, sok utazást, időt igénylő dolog. Hajlandó lenne ezt vállalni?
* Amennyiben a kutya nem tűri jól az állatorvosi kezelést, például oltást, karomvágást, fültisztítást, mit tenne?
* szerintem ezt az állatorvos megoldja, hiszen ő minden nap ezt csinálja
* biztos nem lesz vele ilyen gond
* kutyakiképző segítségét kérném, hogy tudjam kezelni ezeket a helyzeteket
* Van-e már konkrét állatorvos, akihez bizalommal fordulna kutyájával? Ha még nincs, mi alapján választana?
* Mit tenne annak érdekében, hogy tűzijáték, petárdázás, vihar idején a kutya ne szökhessen el?
* Mit gondol, hasznosak voltak-e kérdéseink annak érdekében, hogy ön felelősen döntsön az örökbefogadásról?

Köszönjük, hogy kitöltötte kérdőívünket. Amennyiben lesz olyan kutya gondozásunkban, akit szívesen bíznánk önre és a leírtak alapján megfelel az ön elképzeléseinek, felvesszük önnel a kapcsolatot.

Kutyatár Természet-és Állatvédő Egyesület Kaposvár